Поштоване колегинице и колеге,

Како је на Академији техничко – васпитачких студија, одсек Ниш, донета одлука о одржавању наставе на даљину и одлагању колоквијумске недеље за јануар месец наредне календарске године, ево неколико додатних појашњења.

1. Сва питања у вези са домаћим задацима, предавањима и одређеним појединостима можете постављати путем мејла: boranijasevicvladimir@gmail.com. Такође, питања можете постављати и колеги Дејану Костићу на мејл: dejankostic72@gmail.com.
2. Како је и објашњено у првом саопштењу постављеном на порталу предмета, теме за домаће задатке бирате сами. Тема за први домаћи задатак би требало да буде из дела градива које ћемо обрадити до 20. новембра (када је требало да се одржи колоквијум) а тема за други домаћи задатак би требало да се односи на градиво које ћемо обрађивати надаље у току предавања. Суштина је да изаберете себи интересантну тему, обрадите је и пошаљете у форми текста или презентације.
3. Како је колоквијумска недеља одложена, у раније предвиђеној колоквијумској недељи ћемо вежбати. За 20. новембар ћемо, колега Дејан Костић и ја, припремити тестове које ћете попуњавати и на тај начин ћемо обнављати пређено градиво. Тестови ће бити постављени на порталу предмета Пословно право и представљаће неку врсту путоказа како ће изгледати тестови за колоквијуме.

Желим вам успешан рад!

 Проф. др Владимир Боранијашевић